stanford-oval/wikipedia huggingface dataset:
Mošenskojen piiri
Hallinnollinen jako ja asutus

Piiriin kuuluu viisi maalaiskuntaa: Dolgoje, Kalininskoje (keskuspaikka Novyi Posjolok), Kirovskoje (keskuspaikka Sloptovo), Mošenskoje ja Orehovno. Hallinnollinen keskus on Mošenskojen kylä, josta on 250 kilometriä alueen pääkaupunkiin Novgorodiin. Baryšovon, Brodin, Gorodištšin, Dubiškin, Kabožan, Krasnaja Goran, Megletsyn, Ostaševon, Tšuvaševa Goran ja Ustrekan kunnat lakkautettiin vuonna 2010.
Asutuskeskuksia on yhteensä 210. Piirin väestöstä 34 % asuu Mošenskojen kylässä. Kaupunkiväestöä ei ole.
Asukasluvun kehitys
| 1959 | 1970 | 1979 | 1989 | 2002 | 2010 |
| --- | --- | --- | --- | --- | --- |
| 20 816 | 15 758 | 11 737 | 10 679 | 9 486 | 7 309 |
Historia

Novgorodin Bežetskin viidennekseen kuulunut Mošenskojen pogosta mainitaan ensimmäisen kerran vuonna 1545. Sen kautta kulki Mstajoen kosket ohittanut kulkureitti Ustjužnaan ja Vologdaan. .
Mošenskojen piiri on perustettu vuonna 1927. Aluksi se kuului Leningradin alueen Borovitšin piirikuntaan. Vuonna 1944 piiri liitettiin vasta perustettuun Novgorodin alueeseen. Se yhdistettiin Borovitšin maaseutupiiriin vuonna 1963, mutta perustettiin uudelleen vuonna 1965.
Liikenne, talous ja palvelut

Piirin läpi kulkee Borovitšin ja Pestovon välinen maantie R8. Lähin rautatieasema on Borovitšissa.
Paikallisista elinkeinoista tärkeimpiä ovat maa- ja metsätalous (15 % vuonna 2009) sekä hallinto ja erilaiset julkiset palvelut. Piirissä toimii pieniä puunhankinta- ja puunjalostusyhtiöitä, leipomo ja meijeri. Maataloutta edustaa kolme maatalousyritystä, neljä yksityistilaa ja yli 3000 asukkaiden palstaviljelmää, jotka tuottavat maitoa, lihaa, viljaa ja perunaa. 28 % työssäkäyvistä työskentelee piirin ulkopuolella ja 24 % työvoimasta ei käy ansiotöissä.
Piirissä toimii seitsemän lastentarhaa, neljä keskikoulua ja lasten harrastuskeskus. Kulttuurilaitoksia ovat kulttuuri- ja vapaa-ajankeskus, kirjastolaitos, kansantaiteen keskus, lasten taidekoulu ja taidegalleria. Sosiaali- ja terveyspalveluihin kuuluvat piirisairaala, Orehovnon paikallissairaala, poliklinikka, ensiapuasema, 14 lääkintäasemaa, lasten ja vanhusten palvelukeskukset, lastenkoti ja kaksi vanhainkotia.
Nähtävyydet ja matkailu

Seudulta on löydetty lukuisia muinaisia asuin- ja hautapaikkoja, uhrikiviä sekä kaksi muinaislinnaa. Rakennusmuistomerkkeihin kuuluvat Mošenskojen, Orehovnon ja Petrovon kartanot, kotiseutumuseona toimiva kauppias Rjabovon talo sekä Mošenskojen, Platanovon ja Ustrekan kirkot.
Piirissä toimii kaksi kalastajille ja metsästäjille palvelujaan tarjoavaa lomakylää ja kaksi vierasmajaa. Stolbovossa on lasten kesäleiri.
Aiheesta muualla

Mošenskojen piirin sivusto (Arkistoitu – Internet Archive) (venäjäksi)
Novgorodin alueen piirit ja kaupunkipiirikunta
Batetski • Borovitši • Demjansk • Holm • Hvoinaja • Kresttsy • Ljubytino • Malaja Višera • Marjovo • Mošenskoje • Novgorod • Novgorod • Okulovka • Parfino • Pestovo • Poddorje • Šimsk • Soltsy • Staraja Russa • Tšudovo • Valdai • Volot
Rasul Boqiev

| Mitalit> Maa:   Tadžikistan.Miesten judo. Olympialaiset  | Mitalit> Maa:   Tadžikistan.Miesten judo. Olympialaiset  | Mitalit> Maa:   Tadžikistan.Miesten judo. Olympialaiset  | Maa:   Tadžikistan> Miesten judo. |
| --- | --- | --- | --- |
|  Pronssia | Peking 2008 | 73 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Rio de Janeiro 2007 | 73 kg |  |
| Aasian kisat  | Aasian kisat  | Aasian kisat  |  |
|  Pronssia | Doha 2006 | 73 kg |  |
|  Pronssia | Kanton 2010 | 73 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Kuwait 2007 | 73 kg |  |
|  Pronssia | Taškent 2005 | 73 kg |  |
|  Pronssia | Taškent 2012 | 73 kg |  |
Rasul Boqiev (tadžikiksi Расул Боқиев, s. 29. syyskuuta 1982 Rudakin piiri, Tadžikistanin SNT) on tadžikistanilainen judon olympia- ja MM-mitalisti.
Boqiev saavutti Pekingin olympialaisissa 2008 pronssia 73 kg:n painoluokassa kukistettuaan pronssiottelussa belgialaisen Dirk Van Ticheltin. Lontoon olympialaisissa 2012 hän sijoittui samassa sarjassa seitsemänneksi. Hän saavutti 73-kiloisissa MM-pronssia Rio de Janeirossa 2007, jossa voitti pronssiottelussa georgialaisen David Kevkhišvilin.
Boqiev saavutti 73 kg:n painoluokassa Aasian kisoissa pronssia Dohassa 2006 ja Kantonissa 2010. Aasian-mestaruuskilpailuissa hän sai hopeaa 2007 sekä pronssia 2005 ja 2012. Maailmancupissa / Continental Open -kilpailuissa hän saavutti neljä turnausvoittoa, yhden kakkossijan ja yhden kolmossijan.
Richard S. Prather

Richard Scott Prather (9. syyskuuta 1921 Santa Ana, Kalifornia – 16. helmikuuta 2007 Arizona) on yhdysvaltalainen kirjailija, jonka tunnetuin hahmo on yksityisetsivä Sheldon "Shell" Scott.
Pratherin Shell Scott -romaanit olivat hyvin suosittuja ja niitä on myyty Yhdysvalloissa yli 40 miljoonaa kappaletta. Ne muistuttavat Mickey Spillanen Mike Hammer -kirjoja, mutta niissä on mukana keventävää huumoria ja itseironiaa. Prather osasi myös käyttää erikoisia kielikuvia, jotka lähes parodioivat rikoskirjallisuuden kovaksikeitetyn dekkarin konventioita.
Prather on käyttänyt kirjailijanimiä David Knight ja Douglas Ring.
Aiheesta muualla

The Richard S. Prather / Shell Scott Website (Arkistoitu – Internet Archive)
Mutt

| Mutt |
| --- | --- |
 Mutt FreeBSD:ssä venäjänkielisellä lokalisaatiolla.
Luoja:  Michael Elkins
Kehityshistoria
Vakaa versio:  2.2.13 (9. maaliskuuta 2024)
Tiedot
Ohjelmistotyyppi:  sähköposti
Käyttökielet:  20
Lisenssi:  GNU General Public License, versio 2.0 tai myöhempi
Aiheesta muualla
Verkkosivusto
Mutt on sähköpostin asiakasohjelma, jota käytetään komentoriviltä.
Ohjelma on julkaistu useille Unixin kaltaisille järjestelmille.
Ohjelman alkuperäinen kehittäjä on Michael Elkins.
Ohjelmassa on tuki muun muassa liitetiedostoille ja POP- sekä IMAP-protokollille. Lisäksi ohjelma tukee SSL-suojattuja yhteyksiä sekä PGP/GPG-integraatiota.
Ohjelman käyttöliittymä perustui elm-ohjelman käyttämään ja lisäsi ominaisuuksia muista suosituista asiakasohjelmista. Ohjelma on korvannut elmin käytön.
Ohjelman mottona on "kaikki sähköpostiohjelmat ovat surkeita, tämä on vähemmän surkea" (engl. All mail clients suck. This one just sucks less.). Se on useiden tietoturva-asiantuntijoiden suosittelema. Eräät ohjelman käyttäjät ovat sanoneet toivovansa parempaa, mutta eivät ole löytäneet sellaista vielä. Ohjelman eduksi on sanottu sen yksinkertaisuus, josta johtuen hyväksikäytettäviä hyökkäystapoja on vähemmän.
Versiossa 2.0 on eräitä muutoksia, jotka eivät ole taaksenpäin yhteensopivia.
Moses Mabhida Stadium

| Moses Mabhida Stadium |
| --- | --- |

Rakennuksen tiedot
Sijainti:  Durban, Etelä-Afrikka
Koordinaatit:  29°49′46″S, 31°01′49″E
Rakennustyöt aloitettu:  2006
Avattu:  28. marraskuuta 2009
Omistaja:  Etelä-Afrikan jalkapalloliitto
Kenttä:  luonnonnurmi
Kustannukset:  376,6 miljoonaa euroa
Arkkitehti:  Gerkan, Marg und Partner
Katsojakapasiteetti
 70 000+ 
Kentän mitat
 320m x 280m x 45m 
Lisää rakennusartikkeleitaArkkitehtuurin teemasivulla
Moses Mabhida Stadium on stadion Durbanin kaupungissa Etelä-Afrikassa. Stadion on nimetty edesmenneen Moses Mabhidan kunniaksi.
Se oli yksi Etelä-Afrikan jalkapallon MM-kisojen stadioneista. Sen kapasiteetti MM-kisojen aikana oli 62 760 ja nykyään 54 000.
Reino Linko

Reino Rafael Linko (11. tammikuuta 1926 – 23. marraskuuta 2012 Turku) oli suomalainen elintarvikekemisti ja professori. Hän oli Turun yliopiston elintarvikekemian professori 1982–1989. Hänen tutkimusalaansa olivat ympäristön ja elintarvikkeiden vierasaineet sekä luonnonvarojen elintarvikekemiallinen hyödyntäminen.
Richard Roxburgh

Richard Roxburgh vuonna 2013.
Richard Roxburgh (s. 1962 Albury, Uusi Etelä-Wales) on australialainen näyttelijä. Hän on esiintynyt muun muassa menestyselokuvissa Moulin Rouge! ja Vaarallinen tehtävä II. Kauhuelokuvassa Van Helsing hän näytteli kreivi Draculaa.
Roxburgh on myös ohjannut elokuvan Romulus (2007).
Valikoitu filmografia

Billyn parempi tahti (Billy’s Holiday, 1995)
Vallankumouksen lapset (Children of the Revolution, 1996)
Oscar & Lucinda – kohtalon korttipeli (Oscar and Lucinda, 1997)
Thank God He Met Lizzie (1997)
The Last September (1999)
Vaarallinen tehtävä II (Mission: Impossible II, 2000)
Moulin Rouge! (2001)
Baskervillen koira (The Hound of the Baskervilles, 2002)
Herrasmiesliiga (The League of Extraordinary Gentlemen, 2003)
Van Helsing (2004)
Fragile – pahuuden ovi (Frágiles, 2005)
Soluttautujat (Like Minds, 2006)
Romulus (Romulus, My Father, 2007) – ohjaustyö
Legenda suojelijoista (Legend of the Guardians – The Owls of Ga’Hoole, 2010) – äänirooli
Sanctum (2011)
Maija Mehiläinen (Maya the Bee Movie, 2014) – äänirooli
Vili Vilperi -elokuva (Blinky Bill the Movie, 2015) – äänirooli
Hacksaw Ridge – aseeton sotilas (Hacksaw Ridge, 2016)
Maija Mehiläinen ja hunajakisat (Maya the Bee: The Honey Games, 2018) – äänirooli
Angel of Mine (2019)
Danger Close: The Battle of Long Tan (2019)
The Crown (2020) – Netflix-sarja, 2 jaksoa
Go Karts (2020)
Elvis (2022)
Aiheesta muualla

Richard Roxburgh Elonetissä.
Richard Roxburgh Internet Movie Databasessa. (englanniksi)
Muotokieli

Muotokieli ilmaisee materiaalisen esineen visuaalisen hahmon ja muodon. Visuaalinen muotokieli on symbolista kommunikaatiota yhteisöissä. Muotokieltä opitaan lukemaan kulttuurin sisällä itsestään selvänä käytäntönä, koska se on yksi muoto yhteisöllisestä merkitysjärjestelmästä, diskurssista, ja se on osana visuaalista järjestystä.
Muotoilu on visuaalista ajattelua ja toimintaa. Muotoilijan tehtävänä muotoilutiimissä on havainnollistaa visuaalisin keinoin tuotteen tuotekehityksessä sovittuja periaatteita. Muotokielen ja konseptin määrittely tehdään sen vuoksi, että koko tuotekehitystiimi saa yksimielisen käsityksen ja havainnollistuksen muotoilukonseptin tavoitteista ja visuaalisista keinoista, joilla tavoite saavutetaan.
Muotokielen määrittelyä voidaan Ilkka Kettusen mukaan tehdä kolmessa eri vaiheessa visuaalisilla tauluilla:
elämäntapataulu (lifestyle board)
muotokielitaulu (visual theme board)
kuvaskenaario (story board)
Vuokko Takala-Schreib on määritellyt muotokieltä kahteen erilaiseen luokkaan: symbolinen muotokieli ja poeettinen muotokieli. Käsitteet pohjautuvat sekä Michel Foucault’n diskurssin käsitteeseen että Julia Kristevan poeettisen kielen käsitteeseen. Symbolinen muotokieli on se jolla yhteisössä kommunikoidaan. Poeettinen muotokieli on se, jolla luova yksilö hakee ilmaisua omille ajatuksilleen eli on luovassa prosessissa ja hänen ilmaisuaan ei välttämättä heti ymmärretä yhteisön piirissä.
My Cassette Player

| My Cassette Player Lena |
| --- | --- | --- |

Studioalbumin tiedot
 Äänitetty : maalis–huhtikuu 2010
 Julkaistu: 7. toukokuuta 2010
 Tuottaja(t): Stefan Raab, Brix, Ingo Politz, Bernd Wendlandt, John Gordon, Per Kristian Ottestad
 Tyylilaji: pop
 Kesto: 42.32
 Levy-yhtiö: Universal Music Germany
Lenan muut julkaisut
|   | My Cassette Player 2010 | Good News 2011 |
My Cassette Player on saksalaisen laulajan Lenan eli Lena Meyer-Landrutin esikoisalbumi. 7. toukokuuta 2010 julkaistu albumi debytoi Saksan albumilistan ykkösenä. Se on myynyt Saksassa tuplaplatinaa eli yli 400 000 kappaletta.
My Cassette Player sisältää muun muassa kappaleen ”Satellite”, jolla Meyer-Landrut voitti vuoden 2010 Eurovision laulukilpailun Oslossa. Albumi sisältää myös coverversion Adelen kappaleesta ”My Same” ja Jason Mrazin kappaleesta ”Mr. Curiosity”, jotka molemmat Meyer-Landrut esitti Unser Star für Oslo -kilpailussa, jossa Saksan edustaja Oslon euroviisuihin valittiin.
Kappalelista

”Satellite”
”My Cassette Player”
”Not Following”
”I Like to Bang My Head”
”My Same”
”Caterpillar in the Rain”
”Love Me”
”Touch a New Day”
”Bee”
”You Can’t Stop Me”
”Mr. Curiosity”
”I Just Want Your Kiss”
”Wonderful Dreaming”
Kappalelista > Bonuskappaleet

”We Can’t Go On” (Amazon.de-bonuskappale)
”New Shoes” (iTunes-bonuskappale)
Singlet albumilta

”Bee” (julkaistu 13. maaliskuuta 2010)
”Satellite” (julkaistu 13. maaliskuuta 2010)
”Love Me” (julkaistu 13. maaliskuuta 2010)
”Touch a New Day” (julkaistu 6. elokuuta 2010)
Listasijoitukset

| Lista | Paras sijoitus |
| --- | --- |
Belgia (Flanderi): 54
European Top 100 Albums: 5
Itävalta: 1
Kreikka: 4
Norjan albumilista: 7
Puola: 45
Ruotsin albumilista: 5
Saksan albumilista: 1
Slovenia: 23
Suomen virallinen lista: 43
Sveitsi: 3
Tanska: 40
Muotovirhe

Muotovirhe on virhe oikeudellisessa tai hallinnollisessa prosessissa, missä on tahallaan tai yleensä tuottamuksellisesti toimittu väärin vastoin annettuja sitovia ohjeita. Muotovirheet ovat yleisiä toimissa, mistä on annettu muotomääräys, jota pitää noudattaa tai oikeustoimi on pätemätön.
Muutoksenhakija on vahvoilla, mikäli muotovirhe kyetään osoittamaan. Näin ollen ei tarvitse käyttää muita perusteluja, kuten ennakkotapausta, normia ensisijaisempaa normia tai oikeusperiaatetta.
Esimerkiksi kiinteistökaupassa on tiukkoja muotomääräyksiä, joiden noudattamatta jättäminen tekee kaupasta mitättömän. Irtaimen, kuten asunto-osakeyhtiön omistamien huoneistojen hallintaan oikeuttavien osakkeiden kauppa ei ole kiinteistökauppaa, vaan osakekauppaa, joka on sopimusvapaata irtaimiston kauppaa.
Richard S. Castellano

| Richard S>  Castellano |
| --- | --- |
 Castellano vuonna 1972.
Henkilötiedot
Koko nimi:  Richard Salvatore Castellano
Syntynyt: 4. syyskuuta 1933 Bronx, New York, Yhdysvallat
Kuollut: 10. joulukuuta 1988 (55 vuotta) New Jersey
Ammatti:  näyttelijä
Aiheesta muualla
IMDb
Elonet
Richard S. Castellano (4. syyskuuta 1933 – 10. joulukuuta 1988) oli yhdysvaltalainen näyttelijä. Hänet tunnettiin muun muassa Peter Clemenzan roolista vuoden 1972 elokuvassa Kummisetä.
Elämä ja ura

Castellano syntyi amerikansisilialaiseen perheeseen Bronxissa. Castellano työskenteli rakennusalalla, kunnes alkoi opiskella näyttelemistä vuonna 1961.
Castellano oli luonnenäyttelijä ja esitti usein amerikanitalialaisia hahmoja. Roolisuoristuksellaan näytelmässä Lovers and Other Strangers (1968) Castellano voitti Tony-palkinnon, ja hän sai Oscar-palkinnon ehdokkuuden näyteltyään myös sen elokuvaversiossa Rakastajia ja muita veijareita (1970). Tämä auttoi häntä saamaan Peter Clemenzan roolin Francis Ford Coppolan elokuvassa Kummisetä (1972). Hänellä ja Coppolalla oli erimielisyyksiä, eikä hän enää esittänyt roolia elokuvan jatko-osassa. Kummisedän jälkeen Castellanon näyttelijäura alkoi hiipumaan.
Castellano kuoli sydänkohtaukseen vuonna 1988 kotonaan New Jerseyssä. Hän oli kuollessaan 55-vuotias, ja hänellä oli ollut vaimo ja tytär.
Filmografia

Alaston kaupunki (1962–1963)
Valoa ja varjoa (1963)
Yö muukalaisen kanssa (1963)
Three Rooms in Manhattan (1965)
Syyttäjän oikeus (1965)
Ihana hulluus (1966)
The Star Wagon (1966)
Haukka (1966)
Etsivä kovanyrkki (1968)
N.Y.P.D. (1968–1969)
The Choice (1969)
Rakastajia ja muita veijareita (1970)
Kummisetä (1972)
The Super (1972)
Incident on a Dark Street (1973)
Honor Thy Father (1973)
Joe and Sons (1975–1976)
New Yorkin tappaja (1980)
Gangsterisota (1981)
Dear Mr. Wonderful (1982)
Museojuridiikka

Museojuridiikka eli museo-oikeus on kehittymässä oleva oikeudenala. Museojuridiikan pohdinta käynnistettiin K. H. Renlundin museossa Kokkolassa marras-joulukuussa 2014 museoammattilaisten ja juristien yhteistyöhankkeena. Museojuridiikan tarkoitus on toimia museoalan ammattilaisten työkaluna ja apuvälineenä, joka helpottaa käytännössä vastaan tulevien oikeudellisten kysymysten ratkaisemisessa ja jäsentämisessä. Museojuridiikan ydinalaan kuuluvat tekijänoikeuslaki, sopimusasiat, julkisuus, tietosuoja ja muita informaatio-oikeuden asioita.[lähde? ]
Suomessa museosektorin puitesäännöstöjä ovat museolaki ja museoasetus, jotka luovat puitteet ja lähtökohdat museotoiminnalle määrittelemällä sen tavoitteet ja tehtävät. Museolain mukaan museotoiminnan tarkoituksena on muun muassa kulttuuri- ja luonnonperinnön sekä taiteen tallentaminen ja säilyttäminen, aineistoja ja muita sisältöjä koskevan tutkimuksen edistäminen ja hyödyntäminen sekä kulttuuri- ja luonnonperinnön sekä taiteen esittäminen ja elämysten tarjoaminen. Nämä ovat myös laajemman museojuridiikan lähtökohtia, joiden ympärille oikeudenala rakentuu.[lähde? ]
Keskeinen museoalaa koskeva lainsäädäntö

Muinaismuistolaki (295/1963)
Museolaki (314/2019)
Laki Museovirastosta (282/2004)
Asetus Museovirastosta (407/2004) ja sen muutokset (asetukset (297/2009), (811/2010) ja (985/2010))
Laki Kansallisgalleriasta (889/2013)
Valtioneuvoston asetus Kansallisgalleriasta (1074/2013)
Laki opetus- ja kulttuuritoimen rahoituksesta (1705/2009)
Laki kuntien kulttuuritoiminnasta (166/2019)
Laki taidenäyttelyiden valtiontakuusta (411/1986)
Laki Euroopan talousalueen valtion alueelta laittomasti vietyjen kulttuuriesineiden palauttamisesta (1292/2005)
Laki kulttuuriesineiden maastaviennin rajoittamisesta (933/2016)
Valtioneuvoston asetus kulttuuriesineiden maastaviennin rajoittamisesta (652/2017)
Laki eräiden Suomeen tuotavien näyttelyesineiden takavarikoinnin kieltämisestä (697/2011)
Laki varastetuista tai laittomasti maastaviedyistä kulttuuriesineistä tehdyn Unidroit'n yleissopimuksen eräiden määräysten hyväksymisestä ja yleissopimuksen soveltamisesta (877/1999)
Laki kulttuuriomaisuuden suojelemista aseellisen selkkauksen sattuessa koskevan pöytäkirjan eräiden määräysten hyväksymisestä ja pöytäkirjan soveltamisesta (1135/1994)
Laki rakennusperinnön suojelusta (498/2010)
Maankäyttö- ja rakennuslaki (132/1999)
Maankäyttö- ja rakennusasetus (895/1999)
Asetus arkeologisen perinnön suojelua koskevan tarkistetun eurooppalaisen yleissopimuksen voimaansaattamisesta (486/1995)
Tekijänoikeuslaki (404/1961)
Tekijänoikeusasetus (574/1995)
Tietosuojalaki (1050/2018)
Kirkkolaki (1054/1993)
Asetus vapaasta sivistystyöstä (805/1998)
Luonnonsuojelulaki (1096/1996)
Laki orpoteosten käyttämisestä (764/2013)
Kulttuuriesineiden viennistä annettu neuvoston asetus 116/2009
Euroopan kulttuuriyleissopimus (SopS 6/1970)
Maailman kulttuuri- ja luonnonperinnönsuojelemista koskeva yleissopimus (SopS 19/1987)
Euroopan rakennustaiteellisen perinnön suojelua koskeva yleissopimus (SopS 10/1992)
Haagin sopimus / Yleissopimus kulttuuriomaisuuden suojelemisesta aseellisen selkkauksen sattuessa sekä siihen liittyvä lisäpöytäkirja (SopS 92-93/1994)
Tarkastettu eurooppalainen yleissopimus arkeologisen perinnön suojelusta (SopS 26/1995)
Unidroit'n yleissopimus varastetuista ja laittomasti maastaviedyistä kulttuuriesineistä (SopS 94/1999)
Yleissopimus kulttuuriomaisuuden luvattoman tuonnin, viennin ja omistusoikeuden siirron kieltämiseksi ja ehkäisemiseksi (SopS 92/1999)
Tasavallan presidentin asetus Eurooppalaisen maisemayleissopimuksen voimaansaattamisesta sekä yleissopimuksen lainsäädännön alaan kuuluvien määräysten voimaansaattamisesta annetun lain voimaantulosta (14/2006)
Aiheesta muualla

Museovirastoa koskeva lainsäädäntö
Museoliiton blogi
Museotyön eettiset säännöt (Arkistoitu – Internet Archive). ICOM
Sveitsi (Arkistoitu – Internet Archive) (saksaksi)
Tekijänoikeuksien soveltaminen museotyössä 17.3.2015. Suomen museoliiton koulutuspäivä
Museo 2000. (Arkistoitu – Internet Archive) Museopoliittinen ohjelma. Opetusministeriön komiteanmietintöjä 31:1999
Mirva Mattila (toim.): Mahdollisuuksien museo. (Arkistoitu – Internet Archive) Opetus- ja kulttuuriministeriön museopoliittinen ohjelma 2030. Opetus- ja kulttuuriministeriön julkaisuja 2018:11.
Mustalampi (Multia, Riuttakoski)

| Mustalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°25′51″N, 24°44′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Multianjoen valuma-alue (35.67)
Laskujoki:  oja Multianjokeen 
Järvinumero:  35.671.1.001
Mittaustietoja
Pinnankorkeus:  134,8 m  
Rantaviiva:  1,202 km  
Pinta-ala:  3,508 ha  
Saaria:  ei saaria 
 fiMustalampi 
Mustalampi  on Keski-Suomessa Multialla Riuttakosken kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 3,5 hehtaaria ja se on 450 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 1,2 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Multianjoen valuma-alueella (35.67), jonka Multianjoen alaosan alueeseen (35.671) se kuuluu.
Murtovarkaus (täsmennyssivu)

Murtovarkaus tarkoittaa esimerkiksi:
murtovarkaus, rikostyyppi
Murtovarkaus, Minna Canthin näytelmä
Murtovarkaus, näytelmään pohjautuva mykkäelokuva vuodelta 1926
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Murtovarkaus”, voi hakea sivunnimihaulla, laajalla sivunnimihaulla tai tekstihaulla.
Risto Taimi

Risto Tapani Taimi (30. lokakuuta 1932 Turku – 18. maaliskuuta 2006 Turku) oli suomalainen urheilutoimittaja.
Taimi työskenteli vuonna 1953 alkaneella toimittajanurallaan pisimpään Turun Sanomien palveluksessa. Hän aloitti vuonna 1978 lehden urheilutoimituksen päällikkönä ja jäi eläkkeelle vuonna 1997 lehden erikoistoimittajana. Vuosina 1971–1973 hän toimi Suomen Urheilulehden päätoimittajana. Hän työskenteli urallaan myös muun muassa TUL-lehden ja Veikkaajan toimittajana sekä Työväen Urheiluseurojen Keskusliiton (TUK) tiedotuspäällikkönä.
Taimi oli tekemässä muutamia kirjoja. Hän kirjoitti muun muassa Pekka Vasalan muistelmateoksen Mitalin toinen puoli (1974) sekä Turun Toverien historiikit 50 vuotta urheilun hyväksi (1979) ja Turun Toverit 1979–1989 (1989). Hän oli myös tekemässä Turun Lyseon, josta itse kirjoitti ylioppilaaksi vuonna 1952, 90-vuotisjuhlakirjaa Matkalla elämään (1993) ja 100-vuotisjuhlakirjaa Tulevaisuutta rakentamassa (2003).
Taimi sai työstään urheilun parissa Suomen liikuntakulttuurin ja urheilun kultaisen ansioristin vuonna 2003. Suomen Valmentajat ry nimesi hänet vuonna 1996 vuoden toimittajaksi ja Suomen Urheiluliitto palkitsi hänet vuonna 1997 Lasse Virén -mitalilla. Hänen saamiinsa kunnianosoituksiin kuului myös Turun Urheilutoimittajien Kerhon kunnianpuheenjohtajuus, joka myönnettiin hänellä vuonna 2001 hänen toimittuaan sitä ennen kaksi vuosikymmentä kerhon puheenjohtajana.
Taimen puoliso oli muotitoimittaja Eija Taimi. Hän jäi leskeksi 1980-luvulla.
Muru (romaani)

| Muru |
| --- | --- |

Kirjailija:  Jarkko Sipilä
Kieli:  suomi
Genre:  dekkari
Kustantaja:  Crime Time
Julkaistu:  2011
Ulkoasu:  sidottu
Sivumäärä:  255
ISBN:  978-952-591-824-3
Sarja: Takamäki
Edeltävä:  Katumurha
Seuraava:  Suljetuin ovin
Löydä lisää kirjojaKirjallisuuden teemasivulta
Muru on Jarkko Sipilän vuonna 2011 ilmestynyt yhdestosta Takamäki-dekkari. Tapahtumat sijoittuvat Helsinkiin, Pohjois-Haagaan jossa on murhattu kehitysvammainen 26-vuotias nainen.
Rikoskomisario Kari Takamäki alkaa ryhmineen tutkimaan murhaa. Poliisit keskittyvät paikallisen lähikuppilan kantajengiin ja muihin tapetun Laura Vatasen tuntemiin ihmisiin. Pian yksi heistä tekee tunnustuksen mutta onko hän kuitenkaan murhaaja, tätä epäilee rikosoikeuden puolelle vaihtanut asianajaja Nea Lind jonka syytetty haluaa avustajakseen. Jutun ratkaisu ei kuitenkaan ole niin helppo kuin miltä se aluksi näytti.
Rock ’n’ roll painajainen

| Rock ’n’ roll painajainen Räjäyttäjät |
| --- | --- | --- |

Studioalbumin tiedot
 Julkaistu: 26. syyskuuta 2014
 Formaatti: MC, LP, CD
 Tyylilaji: rock
 Kesto: 39.22
 Levy-yhtiö: Räjä, Ektro
Muut kannet
 CD- ja LP-painos
Räjäyttäjien muut julkaisut
| Awopbopaloopop alopbam räjä 2013 | Rock ’n’ roll painajainen 2014 | Terveiset Kouvolasta 2016 |
Rock ’n’ roll painajainen on rockyhtye Räjäyttäjien kuudes studioalbumi. Se julkaistiin alun perin kasettiformaatissa 26. syyskuuta 2014. Marraskuussa Jussi Lehtisalon levymerkki Full Contact julkaisi albumin CD- ja LP-formaateissa.